ddrg/super_eurlex huggingface dataset:
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Ukraina esitti 13. joulukuuta 2012 julkisia hankintoja koskevaan WTO:n sopimukseen, jäljempänä ’GPA-sopimus’, liittymistä koskevan hakemuksen. Se toimitti soveltamisalaa koskevat tarkistetut tarjoukset 7. maaliskuuta 2014, 28. lokakuuta 2014, 27. huhtikuuta 2015, 27. toukokuuta 2015 ja 29. kesäkuuta 2015.

Komissio neuvotteli unionin puolesta useita Ukrainan esittämiä markkinoiden avaamista koskevia sitoumuksia sekä kahdenvälisesti että julkisia hankintoja käsittelevässä WTO:n komiteassa, jäljempänä ’GPA-komitea’.

Tämän jälkeen Ukraina esitti lopullisen tarjouksensa GPA-komitealle. Jäljempänä esitetään yhteenveto Ukrainan lopullisesta tarjouksesta sekä komission arviointi siitä.

Päätöksellä annetaan komissiolle valta esittää Ukrainan liittymistä koskeva unionin kanta GPA-komiteassa.

•Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

Kyseessä on standardimenettely, jota noudatetaan, kun komission on esitettävä kolmannen maan liittymistä koskeva unionin kanta GPA-komiteassa.

•Johdonmukaisuus suhteessa unionin muuhun politiikkaan

Ei sovelleta.

2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE

•Oikeusperusta

Euroopan unionin toiminnasta tehdyn sopimuksen (SEUT-sopimus) 218 artiklan 9 kohdan mukaan neuvosto tekee komission ehdotuksesta päätöksen unionin puolesta esitettävän kannan vahvistamisesta, kun kansainvälisellä sopimuksella perustetun elimen on tehtävä päätös, jolla on oikeusvaikutuksia. GPA-komitean päätös, jossa vahvistetaan Ukrainan liittymisehdot, kuuluu SEUT-sopimuksen 218 artiklan 9 kohdan soveltamisalaan, koska päätös tehdään kansainvälisellä sopimuksella perustetussa elimessä ja koska sillä on oikeusvaikutuksia.

•Toissijaisuusperiaate (muun kuin yksinomaisen toimivallan osalta)

EU:lla on yksinomainen toimivalta kaupan liitännäistoimenpiteiden alalla. Yhteiset unionin tason toimet ovat paras tapa toimia kolmansia maita koskevissa asioissa.

•Suhteellisuusperiaate

Ei sovelleta.

•Sääntelytavan valinta
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Ehdotetun neuvoston päätöksen tavoitteena on vahvistaa 29.–30. syyskuuta 2015 järjestettävässä Valtioiden välisen kansainvälisten rautatiekuljetusten järjestön 12. yleiskokouksessa esitettävä Euroopan unionin kanta tiettyihin muutoksiin, joita on tarkoitus tehdä kansainvälisiä rautatiekuljetuksia koskevaan yleissopimukseen (COTIF) ja sen lisäykseen D (Vaunujen käyttöä kansainvälisessä rautatieliikenteessä koskevia sopimuksia koskevat yhdenmukaiset oikeussäännökset – CUV), lisäykseen F (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä – APTU) ja lisäykseen G (Yhtenäiset oikeussäännökset kansainvälisessä liikenteessä käytettäväksi tarkoitetun rautatiekaluston teknisestä hyväksymisestä – ATMF), ja joista on määrä päättää mainitussa yleiskokouksessa.

•Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

•Johdonmukaisuus suhteessa unionin muuhun politiikkaan

2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE

•Oikeusperusta

COTIF-yleissopimukseen ja sen lisäyksiin ehdotetut muutokset, joista on tarkoitus keskustella OTIFin yleiskokouksessa, liittyvät yhteisiin sääntöihin, joita sovelletaan jäsenvaltion alueelle tai sen alueelta tai yhden tai useamman jäsenvaltion alueen kautta tapahtuvaan kansainväliseen liikenteeseen. Ehdotetulla neuvoston päätöksellä on tarkoitus vahvistaa unionin puolesta esitettävä kanta kansainvälisellä sopimuksella perustetussa elimessä, kun kansainvälisellä sopimuksella perustetun elimen on tehtävä päätös, jolla on oikeusvaikutuksia. Tästä syystä oikeusperusta ehdotetulle neuvoston päätökselle on Euroopan unionin toiminnasta tehdyn sopimuksen 91 artikla yhdessä sen 218 artiklan 9 kohdan kanssa.
PERUSTELUT

1.EHDOTUKSEN TAUSTA

2.INTRESSITAHOJEN KUULEMINEN

Tämän ehdotuksen liitteenä esitetyt UNHCR:n ohjelman toimeenpanevan komitean työjärjestyksen muutosehdotukset on esittänyt komitean puheenjohtaja komitean työvaliokunnan pyynnöstä. Työvaliokunta esitti pyyntönsä komitean jäsenille 11. syyskuuta 2015 päivätyssä kirjeessä, jossa se kehotti näitä täyttämään Genevessä toimivan Euroopan unionin YK-edustuston päällikön komitean puheenjohtajalle 7. syyskuuta 2015 päivätyllä kirjeellä esittämän pyynnön.

Komissio ilmoitti neuvostolle huhtikuussa 2013 strategiasta, jonka tarkoituksena on vähitellen parantaa Euroopan unionin asemaa kansainvälisissä organisaatioissa ja muilla foorumeilla Lissabonin sopimuksen tavoitteiden mukaisesti. Komissio ilmoitti pysyvien edustajien komitealle 9. huhtikuuta ja 10. syyskuuta 2014 aikovansa jatkaa toimia, joiden tavoitteena on laajentaa Euroopan unionin oikeuksia osallistua UNHCR:n virallisten ja epävirallisten elinten toimintaan. Neuvosto hyväksyi 25. ja 26. syyskuuta 2014 kannan järjestelyihin laajempien osallistumisoikeuksien antamiseksi Euroopan unionille YK:n pakolaisjärjestön UNHCR:n virallisissa ja epävirallisissa elimissä. Sen mukaan ”Euroopan unioni on ollut vuosien ajan keskeisesti mukana YK:n pakolaisjärjestön UNHCR:n toiminnassa: se on ollut merkittävä humanitaarisen avun ja kehitysavun antaja, se on osallistunut kansainväliseen suojeluun liittyviin toimiin uudelleensijoittaminen mukaan lukien ja tukenut vahvoja turvapaikkajärjestelmiä perustamalla Euroopan yhteisen turvapaikkajärjestelmän. EU:n rooli on viime vuosina kaiken aikaa laajentunut. Sen vuoksi Euroopan unionin nykyistä asemaa UNHCR:n suhteen on parannettava.” Neuvosto katsoo, että ”olisi sovittava uusista järjestelyistä, joilla Euroopan unionille annettaisiin laajemmat osallistumisoikeudet ja erityisesti oikeus osallistua yksityisluonteisiin kokoontumisiin, joissa keskustellaan keskeisistä poliittisista ja hallinnollisista kysymyksistä”, ja ”pyytää komissiota tiiviissä yhteistyössä korkean edustajan kanssa olemaan yhteydessä UNHCR:ään lokakuussa pidettävää [UNHCR:n ohjelman toimeenpanevan komitean] kokousta silmällä pitäen”.

Komissio ilmoitti pysyvien edustajien komitealle tämän yhteydenpidon tulokset 2. ja 16. syyskuuta 2015. Komissio katsoo, että tässä tapauksessa ei tarvita Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdan nojalla annettavaa päätöstä. Pysyvien edustajien komiteassa 16. ja 24. syyskuuta 2015 käytyjen keskustelujen perusteella komissio esittää poikkeuksellisesti oheisen ehdotuksen pitäen sovittuna, että neuvosto hyväksyy ehdotuksen riittävän ajoissa 5.–9. lokakuuta 2015 pidettävää UNHCR:n ohjelman toimeenpanevan komitean 66. istuntoa varten.

Tämä ehdotus koskee ainoastaan toimeenpanevan komitean työjärjestyksen muutosta, eikä se vaikuta SEUT-sopimuksen 220 artiklaan perustuviin komission ja korkean edustajan vastuualueisiin ja toimivaltaan.
Perusteluasiakirjat (direktiivien osalta)

Yksityiskohtainen selvitys ehdotuksen säännöksistä

Ehdotuksen tarkoituksena on hyväksyä unionin ja Georgian välisen assosiaatiosopimuksen kauppaa koskevan osan täytäntöönpanoa koskeva unionin kanta. Kyseisen sopimuksen IV osastossa (Kauppa ja kaupan liitännäistoimenpiteet) olevassa 14 luvussa (Riitojen ratkaiseminen) määrätään menettelystä, jolla ratkaistaan sopimuksen osapuolten väliset kauppaan liittyvät riidat, jotka koskevat kyseisen sopimuksen kauppaa koskevan osan soveltamista tai tulkintaa. Välimiesmenettelystä määrätään 14 luvussa, että valituksen tehnyt osapuoli voi pyytää välimiespaneelin asettamista kahdenvälisen riidan ratkaisemiseksi. Paneelin kokoonpanoa koskevat säännöt vahvistetaan sopimuksen 268 artiklassa. Sopimuksen mukaan on laadittava luettelo sellaisista pätevistä henkilöistä, jotka voivat toimia välimiehinä. Näin ollen Georgian hallituksen kanssa on neuvoteltu alustava luettelo välimiehistä, jotka ovat halukkaita ja sopivia toimimaan välimiespaneelissa; luettelossa on viisi välimiesehdokasta unionista, viisi välimiesehdokasta Georgiasta ja viisi kolmansien maiden kansalaista, jotka voivat toimia välimiespaneelin puheenjohtajana. Luetteloa käytetään tapauksissa, joissa on asetettava välimiespaneeli.
LIITE

Euroopan unionin ja Marokon kuningaskunnan välinen kirjeenvaihtona tehtävä maataloustuotteiden, jalostettujen maataloustuotteiden, kalojen ja kalastustuotteiden maantieteellisten merkintöjen ja alkuperänimitysten suojaamista ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen muuttamista koskeva sopimus

A. Unionin kirje

Arvoisa vastaanottaja,

Minulla on kunnia viitata neuvotteluihin, jotka ulkoministerit ovat maataloustuotteiden, jalostettujen maataloustuotteiden, kalojen ja kalastustuotteiden kaupan vapauttamisen nopeuttamiseksi käyneet Euro–Välimeri-konferenssissa 28 päivänä marraskuuta 2005 hyväksytyn maataloutta koskevan Euro–Välimeri-etenemissuunnitelman (Rabatin etenemissuunnitelma) sekä Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen muuttamista koskevan sopimuksen pöytäkirjassa N:o 1 olevan 9 artiklan ja pöytäkirjassa N:o 2 olevan 8 artiklan mukaisesti, sellaisina kuin ne ovat muutettuina Euroopan unionin ja Marokon kuningaskunnan välisellä maataloustuotteita, jalostettuja maataloustuotteita, kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskevalla kirjeenvaihtona tehdyllä sopimuksella, jäljempänä 'maataloussopimus', joka tuli voimaan 1 päivänä lokakuuta 2012. Kyseisissä artikloissa määrätään neuvottelujen aloittamisesta kolmen kuukauden kuluessa mainitun sopimuksen voimaantulosta sellaisen sopimuksen tekemiseksi, joka koskee maataloustuotteiden, jalostettujen maataloustuotteiden, kalojen ja kalastustuotteiden maantieteellisten merkintöjen suojaamista.

Neuvottelujen päätteeksi Euroopan unioni ja Marokon kuningaskunta tekivät kirjeenvaihtona sopimuksen maataloustuotteiden, jalostettujen maataloustuotteiden, kalojen ja kalastustuotteiden maantieteellisten merkintöjen ja alkuperänimitysten suojaamisesta. Kyseinen sopimus, joka on liitetty tähän kirjeenvaihtoon, on erottamaton osa assosiaatiosopimusta pöytäkirjana N:o 6.

Euroopan unioni ja Marokon kuningaskunta ovat myös päättäneet muuttaa assosiaatiosopimusta seuraavasti:

1) Lisätään 17 artiklaan, sellaisena kuin se on muutettuna maataloussopimuksella, 3 kohta seuraavasti:

"3. Euroopan unionin ja Marokon kuningaskunnan maataloustuotteille, jalostetuille maataloustuotteille, kaloille ja kalastustuotteille omalla alueellaan myöntämästä suojasta on tehty sopimus, joka on pöytäkirjassa N:o 6 assosiaatiosopimuksen, sellaisena kuin se on muutettuna maataloussopimuksella, pöytäkirjojen N:o 1 ja N:o 2 mukaisesti.";

2) Korvataan 91 artiklan ensimmäinen virke seuraavasti:

"Pöytäkirjat N:o 1–6 ja liitteet I–VII ovat erottamaton osa tätä sopimusta."
Direktiivin 2006/112/EY 176 artiklan mukaan neuvosto päättää, mitkä kustannukset eivät oikeuta arvonlisäveron vähentämiseen. Ennen kuin neuvosto on päättänyt asiasta, jäsenvaltiot saavat mainitun artiklan mukaan jatkaa 1. tammikuuta 1979 voimassa olleiden poikkeusten soveltamista. Sen vuoksi voimaan on jäänyt useita säännöksiä, joilla rajoitetaan vähennysoikeutta.

Direktiivin 2006/112/EY 168 artiklan mukaan verovelvollisella on oikeus vähentää verollisia liiketoimiaan varten tehdyistä hankinnoista kannettu arvonlisävero. Direktiivin 2006/112/EY 168 a artiklan 1 kohdassa säädetään, että jos kiinteä omaisuus kuuluu verovelvollisen liikeomaisuuteen ja sitä käytetään sekä yrityksen varsinaisiin tarkoituksiin että muihin tarkoituksiin, tätä omaisuutta koskeviin kustannuksiin liittyvä arvonlisävero on vähennyskelpoista vain siltä osin kuin omaisuutta käytetään verovelvollisen yrityksen varsinaisiin tarkoituksiin. Direktiivin 2006/112/EY 168 a artiklan 2 kohdan mukaan jäsenvaltiot voivat myös soveltaa tätä sääntöä kustannuksiin, jotka liittyvät niiden määrittelemiin muihin liikeomaisuuteen kuuluviin tavaroihin.

•Toissijaisuusperiaate (muun kuin yksinomaisen toimivallan osalta)

Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta.

•Suhteellisuusperiaate

Ehdotus on suhteellisuusperiaatteen mukainen seuraavista syistä:

Päätös koskee jäsenvaltioille niiden omasta pyynnöstä annettavaa lupaa, eikä siihen liity mitään velvollisuuksia.

Koska poikkeuksen soveltamisala on kapea, erityistoimenpide on tavoitteeseensa nähden oikeasuhteinen.

•Sääntelytavan valinta

Ehdotettu sääntelytapa: neuvoston täytäntöönpanopäätös.

Muut vaihtoehdot eivät soveltuisi seuraavista syistä:

Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on ainoa soveltuva sääntelytapa, koska se voidaan osoittaa yksittäisille jäsenvaltioille.

3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

•Sidosryhmien kuuleminen

Ei sovelleta.

•Asiantuntijatiedon käyttö

Ulkopuolisia asiantuntijoita ei tarvittu.

•Vaikutustenarviointi

Ehdotuksella on mahdollisia myönteisiä vaikutuksia sekä yrityksiin että viranomaisiin, koska sillä voidaan yksinkertaistaa veronkantoa. Itävalta ja Saksa ovat pitäneet tätä ratkaisua sopivana toimenpiteenä, ja se on rinnastettavissa muihin poikkeuksiin, joita on ollut aiemmin tai joita on yhä voimassa.

4.TALOUSARVIOVAIKUTUKSET

Ehdotus ei vaikuta kielteisesti arvonlisäverosta saataviin unionin omiin varoihin.

5.LISÄTIEDOT
sekä katsoo seuraavaa:

(1)Komissio on neuvotellut Euroopan yhteisön ja sen jäsenvaltioiden puolesta Amerikan yhdysvaltojen kanssa lentoliikennesopimuksen, jäljempänä 'sopimus', noudattaen neuvoston päätöstä komission valtuuttamisesta aloittamaan neuvottelut.

(2) Sopimus allekirjoitettiin 25. ja 30. huhtikuuta 2007. Se olisi hyväksyttävä unionin puolesta,

ON HYVÄKSYNYT TÄMÄN PÄÄTÖKSEN:

1 artikla

1. Hyväksytään Euroopan yhteisön ja sen jäsenvaltioiden sekä Amerikan yhdysvaltojen välinen lentoliikennesopimus, jäljempänä 'sopimus', unionin puolesta.

2. Neuvoston puheenjohtaja nimeää henkilön tai henkilöt, jo(i)lla on oikeus tallettaa Euroopan unionin puolesta sopimuksen 26 artiklassa tarkoitettu hyväksymisasiakirja osoitukseksi siitä, että Euroopan unioni sitoutuu noudattamaan sopimusta, sekä antaa seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.”

2 artikla

1. Sopimuksen 18 artiklalla perustetussa sekakomiteassa unionia edustaa komissio.

2. Komissio vahvistaa sekakomiteassa ilmaistavan unionin kannan siltä osin kuin on kyse sopimuksen 14 ja 20 artiklan soveltamisalaan kuuluvista asioista, kuultuaan ensin neuvoston nimeämää erityiskomiteaa.

3 artikla

Tämä päätös tulee voimaan päivänä, jona se hyväksytään.

Tehty Brysselissä
PERUSTELUT

1.EHDOTUKSEN TAUSTA

Komissio on asiaa koskevien neuvotteluohjeiden perusteella neuvotellut Liberian hallituksen kanssa Euroopan unionin ja Liberian tasavallan välisen kestävää kalastusta koskevan uuden kumppanuussopimuksen ja sen täytäntöönpanopöytäkirjan tekemisestä. Neuvottelujen tuloksena parafoitiin uusi sopimus ja pöytäkirja 5. kesäkuuta 2015. Ne ovat voimassa viisi vuotta niiden väliaikaisen soveltamisen alkamispäivästä eli allekirjoittamispäivästä, kuten sopimuksen 15 artiklassa ja pöytäkirjan 12 artiklassa määrätään.

Uudella sopimuksella luodaan kehys, jossa otetaan huomioon uudistetun yhteisen kalastuspolitiikan painopisteet ja kyseisen politiikan ulkoinen ulottuvuus, Euroopan unionin ja Liberian tasavallan välisen strategisen kumppanuuden luomiseksi kalastusalalla.

Uuden pöytäkirjan tärkein tavoite on tarjota unionin kalastusaluksille kalastusmahdollisuuksia Liberian kalastusalueella parhaiden käytettävissä olevien tieteellisten lausuntojen perusteella ja noudattaen Kansainvälisen Atlantin tonnikalojen suojelukomission (ICCAT) suosituksia, tarvittaessa käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden laatiman, uuden sopimuksen ja pöytäkirjan tekomahdollisuuksia koskevan ennakoivan arvioinnin tuloksiin. Tavoitteena on myös vahvistaa Euroopan unionin ja Liberian tasavallan välistä yhteistyötä kestävän kalastuksen politiikan kehittämiseksi ja Liberian kalastusalueiden kalavarojen vastuuntuntoiseksi hyödyntämiseksi kummankin sopimuspuolen edun mukaisesti.

Pöytäkirjassa määrätään kalastusmahdollisuuksista seuraavissa luokissa:

– 28 nuottaa käyttävää tonnikala-alusta,

– 6 pitkäsiima-alusta.

Olisi määriteltävä näiden kalastusmahdollisuuksien jakoperusteet jäsenvaltioiden kesken. Komissio ehdottaa näin ollen, että neuvosto hyväksyisi tämän asetuksen.
Yksityiskohtainen selvitys ehdotuksen säännöksistä

Ehdotuksen tarkoituksena on hyväksyä sopimuksen V osaston (Kauppa ja kaupan liitännäistoimenpiteet) soveltamista koko Moldovan tasavallan alueella koskeva unionin kanta. Sopimuksen 462 artiklan 2 kohdassa määrätään, että sopimuksen V osaston tai koko sopimuksen soveltaminen koko Moldovan tasavallan alueella on aloitettava sen jälkeen, kun Moldovan tasavalta takaa V osaston tai sopimuksen täysimääräisen täytäntöönpanon ja noudattamisen alueilla, jotka eivät kuulu Moldovan tasavallan hallituksen tosiasialliseen hallintaan. Moldovan tasavalta on ilmoittanut Euroopan komissiolle voivansa taata sopimuksen V osaston täysimääräisen täytäntöönpanon ja noudattamisen 1. päivästä tammikuuta 2016. Näin ollen ehdotetaan, että assosiaationeuvosto tekee päätöksen sopimuksen 462 artiklan 3 kohdan mukaisesti.
Ehdotettu säädös kattaa maakaasun ja sähkön hintoja koskevien tietojen keruun kotitaloussektorin ja muiden kuin kotitaloussektorin osalta. Aiemmin hintatiedot on kerätty teollisuussektorin osalta direktiivin 2008/92/EY mukaisesti mutta kotitaloussektorin osalta hintatietoja on kerätty vapaaehtoisuuteen perustuvan sopimuksen perusteella. Energian sisämarkkinoiden muuttuessa yhä mutkikkaammiksi on etenkin kotitaloussektorin osalta yhä vaikeampi saada luotettavia ja ajantasaisia tietoja maakaasun ja sähkön hinnoista, koska kyseisten tietojen toimittamista edellyttävät oikeudellisesti sitovat velvoitteet puuttuvat. Ehdotettuun säädökseen sisältyvät muutokset direktiivin 2008/92/EY mukaiseen tilanteeseen nähden tarkoittavat, että säädöksen soveltamisalaan kuuluisivat myös tiedot, joita nykyisin kerätään vapaaehtoisuuden pohjalta. Tällä ei ylitetä sitä, mikä on tarpeen asetettujen tavoitteiden saavuttamiseksi.
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.

Belgia on pyytänyt kirjeissään, jotka komissio on kirjannut vastaanotetuiksi 15. heinäkuuta 2015 ja 20. elokuuta 2015, lupaa vapauttaa jatkossakin arvonlisäverosta sellaiset verovelvolliset, joiden vuosittainen liikevaihto on kansallisessa valuutassa enintään 25 000 euroa. Komissio on antanut alv-direktiivin 395 artiklan 2 kohdan mukaisesti Belgian pyynnön tiedoksi muille jäsenvaltioille 3. syyskuuta 2015 päivätyillä kirjeillä. Komissio ilmoitti Belgialle 4. syyskuuta 2015 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
(2)Sopimuksen tarkoituksena on edistää, helpottaa ja lisätä osapuolten yhteistyötä maailmanlaajuisen siviilisatelliittinavigoinnin alalla.

Euroopan komissio on neuvoston 18. heinäkuuta 2005 antaman valtuutuksen perusteella neuvotellut Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen, jäljempänä ’sopimus’. Sopimus allekirjoitettiin 9. syyskuuta 2006 sopimuksen allekirjoittamisesta 1. syyskuuta 2006 tehdyn neuvoston päätöksen mukaisesti.

Korean tasavallalla on osaamista avaruusteknologian ja –sovellusten alalla. Se on nykyisin satelliittinavigointipalvelujen aktiivinen käyttäjä useilla aloilla, mukaan luettuina liikenne, ajoneuvokannan hallinta, tiede ja maanmittaus.

(3)Sopimus olisi hyväksyttävä Euroopan unionin puolesta,

ON HYVÄKSYNYT TÄMÄN PÄÄTÖKSEN:

1 artikla

Hyväksytään maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden ja Korean tasavallan välinen yhteistyösopimus Euroopan unionin puolesta.

Sopimuksen teksti on liitetty tähän päätökseen.

2 artikla

Neuvoston puheenjohtaja nimeää henkilön, jolla on oikeus antaa sopimuksen 18 artiklan 1 kohdassa tarkoitettu ilmoitus Euroopan unionin puolesta osoitukseksi siitä, että Euroopan unioni sitoutuu noudattamaan sopimusta, sekä antaa seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten ymmärrettävä viittauksiksi ’Euroopan unioniin’.”

3 artikla

Tämä päätös tulee voimaan päivänä, jona se hyväksytään. Päätös julkaistaan Euroopan unionin virallisessa lehdessä.

Tehty Brysselissä
HUOMAUTUKSIA: Euroopan unionin tulliliitto on laajentunut Kroatian tasavallan liityttyä unioniin. WTO:n sääntöjen (GATT 1994 -sopimuksen XXIV artiklan 6 kohta) mukaisesti Euroopan unioni on velvoitettu aloittamaan neuvottelut sellaisten WTO-jäsenten kanssa, joilla on myönnytysluetteloihin liittyvät neuvotteluoikeudet missä tahansa liittymässä olevassa maassa, jotta voidaan sopia mahdollisista korvaavista mukautuksista. Kiinan kansantasavallan kanssa käytyjen neuvottelujen tuloksena tehtiin tämä sopimus, joka sisältää seuraavaa:

- voimassa olevien valkosipulia ja sieniä koskevien kiintiöiden määrien lisääminen Kiinan osalta,

- EU:n tullin alentaminen -0,1 prosentilla tullinimikkeeseen 6404 19 90 luokiteltavien jalkineiden osalta,

- EU:n tullin alentaminen -0,2 prosentilla tullinimikkeeseen 8415 10 90 luokiteltavien ilmastointilaitteiden osalta.

Näiden toimenpiteiden on tarkoitus tulla voimaan vuoden 2016 toiseen vuosipuoliskoon mennessä.
HUOMAUTUKSIA: Euroopan unionin tulliliitto on laajentunut Kroatian tasavallan liityttyä unioniin. WTO:n sääntöjen (GATT 1994 -sopimuksen XXIV artiklan 6 kohta) mukaisesti Euroopan unioni on velvoitettu aloittamaan neuvottelut sellaisten WTO-jäsenten kanssa, joilla on myönnytysluetteloihin liittyvät neuvotteluoikeudet missä tahansa liittymässä olevassa maassa, jotta voidaan sopia mahdollisista korvaavista mukautuksista. Kiinan kansantasavallan kanssa käytyjen neuvottelujen tuloksena tehtiin tämä sopimus, joka sisältää seuraavaa:

- voimassa olevien valkosipulia ja sieniä koskevien tariffikiintiöiden määrien lisääminen Kiinan osalta,

- EU:n tullin alentaminen -0,1 prosentilla tullinimikkeeseen 6404 19 90 luokiteltavien jalkineiden osalta,

- EU:n tullin alentaminen -0,2 prosentilla tullinimikkeeseen 8415 10 90 luokiteltavien ilmastointilaitteiden osalta.

Näiden toimenpiteiden on tarkoitus tulla voimaan vuoden 2016 toiseen vuosipuoliskoon mennessä.